كنت عاوز اسأل حضرتك شيخ احمد سؤال هو انا لو يوم الجمعة آآ قمت متأخر وآآ اتوضيت وما اغتسلتش ونزلت اصلي هل كده صلاتي صحيحة ولا لازم اغتسل شوف يا عمر حبيبي. آآ كلامك فيه تلات نقط مهمة اوي عايزين نأكد عليهم
النقطة الاولانية ان يوم الجمعة احنا محتاجين ننزل من بدري. لان دي السنة اللي النبي صلى الله عليه وسلم علمها لنا. كان دايما صلى الله عليه وسلم بيأكد لنا ضرورة
ان احنا نبكر ليوم الجمعة فلو في يوم من الايام كنت تعبان سهران وصحيت متأخر فخلي ده للضرورة ما يبقاش عادة عندنا ان احنا ننزل الجمعة متأخرين النقطة التانية هي نقطة الاغتسال ليوم الجمعة
بص يا عمر الاغتسال ليوم الجمعة وخلي المسألة بالنسبة لنا يا حبيبي عامة الاغتسال لاي مناسبة بيتجمع فيها الناس زي الاغتسال للجمعة زي الاغتسال للعيدين وغيرها من المناسبات اللي الناس بتتجمع
فيها هي سنة سنها النبي صلى الله عليه وسلم ويمكن في بعض الاوقات كان بيأكد عليها تأكيد قوي بس ده كان لظروف خاصة. يعني السيدة عائشة بتقول كان الناس ينتابون رسول الله من العوالي
لكن بعيدة شوية عن المدينة في ثياب الصوف والغبار والعرق. تخيل صوف وغبار وعرق متخيل الريحة هتبقى عاملة ازاي فدخل واحد منهم على رسول الله صلى الله عليه وسلم فقال له النبي بعدما وجد منه هذه الريح قال الا اغتسل احدكم
في هذا اليوم ال اغتسل احدكم لهذا اليوم فهنا النبي صلى الله عليه وسلم اكد في الكلام على ضرورة الغسل لمن كان هذا حاله طيب لو انا صحيت بقى مستعجل والحمد لله انا ريحتي كويسة وما فيش ازى للناس بسبب الريحة ما فيش مشكلة ابدا ان انت لو اتوضيت وصليت ففي الحالة دي
الصلاة الصحيحة مليون في المية. لان النبي صلى الله عليه وسلم قال من توضأ يوم الجمعة فبها ونعمت. ومن اغتسل الغسل افضل. ومن اغتسل فالغسل افضل. يبقى اذا الغسل يوم الجمعة سنة مؤكدة عن النبي صلى الله عليه وسلم. اكدها في احاديث
كتيرة جدا منها حديس من غسل يوم الجمعة واغتسل وبكر وابتكر ودانا من الامام واستمع وانصت ولم يلغ كتب الله له بكل خطوة مشاها اجر سنة صيامها وقيامها اما هل لو توضأت الصلاة صحيحة ودي النقطة التالتة؟ لا لأ ليس من شروط صحة الجمعة ان انت تغتسل
وبالتالي لو توضأت فقط صلاتك صحيحة مليون في المية عمر في يوم كان بيخطب في الناس وجه واحد كده من المهاجرين الاوائل في رواية ان هو سيدنا عثمان بن عفان رضي الله عنه. وسيدنا عمر بيخطب دخل سيدنا عثمان بن عفان فبيقول له اي
ساعة هذه معقول حد ييجي يوم الجمعة متأخر فسيدنا عثمان قال له والله انا يدوبك سمعت الادان فاتوضيت وجيت جري على الصلاة قال وتوضأت ايضا واتوضيت كمان وهنا صلى عثمان رضي الله عنه خلف عمر عمر من الخلفاء الراشدين وعثمان الخلفاء الراشدين والصحابة شايفين الكلام ده كله وتمت صلاة عمر
ما حدش انكر عليه ما حدش قال له صلاتك مش صحيحة. لا لا لا. يبقى النقطة الاولانية يا عمر عايزين نبكر اصلا يوم الجمعة. النقطة التانية غسل الجمعة سنة مستحب عن النبي صلى الله عليه وسلم. والنقطة التالتة والاخيرة ان ما فيش علاقة ما بين الغسل وما بين الصلاة. فليس من شروط صح صلاة الجمعة
الاغتسال له تمام شكرا لك يا شيخ احمد. حبيبي يا عمر